**Vaunula Oy vastaa Subarun jälleenmyynnistä ja huollosta Turun alueella**

**Subarun jälleenmyyntiverkosto uudistui 2. päivä tammikuuta alkaen Turussa ja Raisiossa, kun Vaunula Oy Turku aloitti täyden palvelun Subaru-jälleenmyyjänä osoitteessa Tammimäenkatu 2, 20520 Turku.**

Vaunula Oy osti MetroAuton Turun toimipisteen liiketoiminnot 1.1.2017 alkaen. Samassa yhteydessä Subarun maahantuoja Subaru Nordic Ab ja Vaunula Oy solmivat Subaru-henkilöautojen jälleenmyyntisopimuksen, joka kattaa Subarun myynnin, varaosat ja huollon Turussa ja Raisiossa. Toiminta käynnistyi maanantaina 2. päivä tammikuuta Vaunula Oy Turun toimipisteessä osoitteessa Tammimäenkatu 2.

– Turku on hyvin mielenkiintoinen markkina-alue ja näemme siellä paljon mahdollisuuksia. Sinällään yrityskauppa ja uusien toimipisteiden avaaminen noudattaa kasvustrategiaamme, mutta investointimme Turkuun on mittaluokassamme erittäin suuri, sanoo Vaunula Oy:n toimitusjohtaja **Aki Soininen**.

- Usealla eri paikkakunnalla toimivan Vaunula Oy:n verkosto avaa tulevaisuudessa lisää yhteistyömahdollisuuksia. Toivotamme Vaunula Oy:n Turun ja Raision toimipisteen lämpimästi tervetulleeksi Subaru-tiimiin!, Subaru Nordic Ab:n myyntijohtaja **Jari Hiltunen** toivottaa.